b'\n_START_ARTICLE_\nPrvenstvo Hrvatske i Slavonije u nogometu 1919.\n_START_SECTION_\nNatjecateljski sustav\n_START_PARAGRAPH_\nMom\xc4\x8dadi su bile podijeljene u dva jakosna razreda, I. i II. razred. Prvakom Hrvatske i Slavonije postala je mom\xc4\x8dad I. razreda koja je nakon utakmica po jednostrukom bod sustavu (pobjeda = 2 boda, neodlu\xc4\x8deno = 1 bod, poraz = bez bodova) osvojila najvi\xc5\xa1e bodova.\n_START_SECTION_\nZanimljivo\n_START_PARAGRAPH_\nPrvenstvo Hrvatske i Slavonije 1919. odigrano je samo u jesenskoj sezoni, jer je Jugoslavenski nogometni savez 15. velja\xc4\x8de 1920. godine podijelio Savez na pet podsaveza, te preporu\xc4\x8dio da se po\xc4\x8detkom 1920. godine zapo\xc4\x8dne sa podsaveznim prvenstvima. Prvo prvenstvo Jugoslavenskog nogometnog saveza trebalo je biti odigrano na jesen 1920. godine, te se Zagreba\xc4\x8dki nogometni podsavez pripremio za po\xc4\x8detak prvenstva 28. o\xc5\xbeujka 1920. godine. Dan uo\xc4\x8di po\xc4\x8detka podsaveznog prvenstva JNS je poslao slu\xc5\xbebenu obavijest ZNP-u da se utakmice proljetnog dijela prvenstva ne\xc4\x87e ra\xc4\x8dunati za prvenstvo JNS-a, te da ZNP sam odlu\xc4\x8di da li \xc4\x87e to biti nastavak prvenstva odigranog na jesen 1919. godine.'